paragraph_text: Naziv "Nairobi" dolazi iz masai jezika i znači "mjesto hladnih vodâ". Godine 1899. osnovale su ga britanske kolonijalne vlasti kao postaju na željezničkoj pruzi Mombasa - Uganda. Godine 1907. postao je glavnim gradom Britanske Istočne Afrike, a od 1963. je prijestolnica neovisne Kenije. Tijekom kolonijalnog razdolja bio je središte industrije kave, čaja i sisal vlakana.